Die Woord, Jesus Christus, is die “gees van waarheid” | "Is en Wat Was en Wat Kom" – die onbekende karakter van Jesus Christus en Sy Woord
‘n Vraag oor die sabbat →
Die Woord, Jesus Christus, is die “gees van waarheid”
Posted on November 12, 2016	by 4windkoinonia
Dit is net die Here self wat Sy Woord, die gees van waarheid, aan ons openbaar en in ons vestig:
“Die woorde…is gees” – die Woorde van die Vader!
Jesus is die Waarheid – Hy kom in die gees van die Vader!
Joh 14:8-10 Filippus sê vir Hom: Here, toon ons die Vader, en dit is vir ons genoeg. 9 Jesus sê vir hom: Ek is so lankal by julle, en het jy My nie geken nie, Filippus? Hy wat My gesien het, het die Vader gesien. En hoe sê jy: Toon ons die Vader? 10 Glo jy nie dat Ek in die Vader is en die Vader in My nie? Die woorde wat Ek tot julle spreek, spreek Ek nie uit Myself nie; maar die Vader wat in My bly, Hy doen die werke.
Jesus het in vlees gekom en toe gesterf en Sy natuurlike liggaam “gesaai”. Hy was in ‘n geestelike liggaam opgewek:
Hy IS die Gees van waarheid en kom in hierdie vorm na ons om in ons te kom woon. Hy en Sy Vader maak hul woning IN ons deur die Woord (die “gees van waarheid”):
Joh 14:22-24 Judas, nie die Iskáriot nie, sê vir Hom: Here, hoe is dit dat U aan ons U sal openbaar en nie aan die wêreld nie? 23 Jesus antwoord en sê vir hom: As iemand My liefhet, sal hy my woord bewaar, en my Vader sal hom liefhê, en Ons sal na hom toe kom en by hom woning maak. 24 Hy wat My nie liefhet nie, bewaar my woorde nie; en die woord wat julle hoor, is nie myne nie, maar is van die Vader wat My gestuur het.